Cuneiform Tablet Kt 94/k 1180b (AKT 6b 404)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma ša ki-ma ku-wa-tí-ma a-na en-um-a-šur qí-bi₄-ma 21 GÚ 40 ma-na URUDU 1 GÚ 28 ma-na URUDU SIG₅ ku-nu-ki-ni ša-lim-wa-ar-dim i-ra-dí-a-kum 21 GÚ 30 ma-na URUDU i-na ma-ṣa-ar-tim nu-šé-ṣí 3 GÚ URUDU ší-kam ša-lim-wa-ar-dim i-dí-ni-a-tí ma-lá i-na ba-áb-tí-kà il₅-ta-qé-ú a-ma-kam lu-ba-li-ṭá-kum a ma-lá na-áš-pè-er-tí-ni pá-ni-tim URUDU ša ma-ṣa-ar-tim 20 ma-na i-tí-ir a ma-lá tí-ir-tí-kà ni-iš-ta-al-ma na-áš-pè-er-ta-kà ša a kà-ri-im tù-šé-bi₄-lá-ni ki-ma i-na ṭup-pì-kà a-wa-tum 2 ší-ta ú 3-áš da-na-tim ta-al-pu-ta-ni lá nu-uš-ta-áš-me-ší um-ma né-nu-ma sú-ra-am e nu-ša-al-qé-šu-nu na-áš-pè-er-ta-kà i-ba-ší i-na a-lá-ki-kà e-na-na-tim e-ri-iš-ma e-nu-nu-ni-kum ša-áp-ra-tum ša DUMU PUZUR₄-a-na a-šar šu-IŠTAR i-ba-ší-a tí-ir-ta-kà li-li-kam qá-tum a-na 1 GÚ 10 ma-na ta-dí-in